|  |
| --- |
|  *Projektas* |
| Pagėgių savivaldybės taryba**sprendimAS****dėl pritarimo PARAIŠKOS „DARNI KULTŪRA TVARIAM TURIZMUI“ RENGIMUI, PROJEKTO VEIKLŲ VYKDYMUI IR LĖŠŲ SKYRIMUI** |
| 2023 m. gegužės 8 d. Nr. T1-89Pagėgiai |

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, atsižvelgdama į 2021–2027 m. Interreg VI-A Lietuva−Lenkija bendradarbiavimo programos **2023 m.** sausio 9 d. **paskelbtą 1-ąjį kvietimą teikti paraiškas,** Pagėgių savivaldybės taryba

n u s p r e n d ž i a:

1. Pritarti dalyvavimui partnerio teisėmis paraiškos „Darni kultūra tvariam turizmui“ rengime ir projekto veiklų vykdyme.
2. Numatyti 2024−2026 m. Pagėgių savivaldybės biudžeto 04 „Strateginio, teritorijų planavimo, investicijų ir projektų valdymo“ programoje 20 procentų piniginių lėšų projekto vykdymui nuo projekto vertės, tenkančios Pagėgių savivaldybei, bei reikalingą veiklų vykdymui apyvartinių lėšų dalį.
3. Įgalioti Pagėgių savivaldybės merą pasirašyti projekto sutartį ir kitus projekto vykdymui reikalingus dokumentus.
4. Sprendimą paskelbti Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Lietuvos Respublikos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Meras Vaidas Bendaravičius

Lumpėnų seniūnijos seniūnė,

einanti administracijos direktoriaus pareigas Danguolė Mikelienė

Strateginio planavimo ir investicijų skyriaus vedėjas Bronislovas Budvytis

Dokumentų valdymo ir teisės skyriaus

vyresnioji specialistė Ingrida Zavistauskaitė

Finansų skyriaus vedėja Rūta Fridrikienė

Parengė

Strateginio planavimo ir investicijų skyriaus vyriausioji specialistė

Ilona Drukteinienė

 Pagėgių savivaldybės tarybos

 veiklos reglamento

 4 priedas

**SPRENDIMO PROJEKTO “dėl pritarimo PARAIŠKOS „DARNI KULTŪRA TVARIAM TURIZMUI“ RENGIMUI, PROJEKTO VEIKLŲ VYKDYMUI IR LĖŠŲ SKYRIMUI“**

 **AIŠKINAMASIS RAŠTAS**

2023-05-08

***1. Projekto rengimą paskatinusios priežastys, parengto projekto tikslai ir uždaviniai.*** Sprendimo projekto rengimą įtakoja 2021–2027 m. Interreg VI-A Lietuva−Lenkija bendradarbiavimo programos **2023 m.** sausio 9 d. **paskelbtas 1-asis kvietimas**. Sprendimo tikslas – dalyvavimui partnerio teisėmis paraiškos „Darni kultūra tvariam turizmui“ rengime, projekto veiklų vykdyme ir reikalingų projekto įgyvendinimui lėšų skyrimui.

Rengiamo projekto bendras tikslas – skatinti tarptautinį bendradarbiavimą, Pagėgių ir Zabludavo savivaldybėse sustiprinti kultūrinį vaidmenį turizme ir ekonomikos plėtrą. Uždavinys – sukurti bendrą patirtinį tarpvalstybinio turizmo modelį, daugiausia dėmesio skiriant vietos kultūrai. Jei pažvelgsime į apibrėžimą, patirtinis turizmas yra turizmo forma, kai žmonės susikoncentruoja į šalies, miesto ar konkrečios vietos pažinimą, aktyviai ir prasmingai įsitraukdami į jos istoriją, žmones, kultūrą, maistą ir aplinką.

***2. Projekto iniciatoriai (institucija, asmenys ar piliečių atstovai) ir rengėjai.*** Iniciatorius – Pagėgių savivaldybės administracijos Strateginio planavimo ir investicijų skyrius ir Zabludavo savivaldybė (Lenkijos Respublika), rengėjas –Strateginio planavimo ir investicijų skyriaus vyriausioji specialistė Ilona Drukteinienė.

***3. Kaip šiuo metu yra reguliuojami projekte aptarti teisiniai santykiai.*** Planuojami projekto įgyvendinimo terminai 2024 – 2026 m. Projekto paraiška rengiama pagal 2021–2027 m. Interreg VI-A Lietuva−Lenkija bendradarbiavimo programos **vadovą.** Projektas planuojamas ir rengiamas kartu su partneriu Lenkijos Respublikos Zabludavo savivaldybe. **Pagėgių savivaldybė – projekte dalyvaujantis partnerio teisėmis,** Zabludavo **savivaldybė – pagrindinis paramos gavėjas ir paraišką teikianti institucija.**

**4**. ***Kokios siūlomos naujos teisinio reguliavimo nuostatos, kokių teigiamų rezultatų laukiama.*** Priėmus šį sprendimą ir įgyvendinus projektą tikimasi sukurti bendrą patirtinio turizmo modelį, jį išbandžius pateikti plačiajai visuomenei.

***5. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***  Priėmus sprendimą neigiamų pasekmių nenumatoma.

***6. Kokius galiojančius aktus (tarybos, mero, savivaldybės administracijos direktoriaus)reikėtų pakeisti ir panaikinti, priėmus sprendimą pagal teikiamą projektą.*** Kitų galiojančių aktų keisti ar naikinti nereikės.

***7. Sprendimo projektui įgyvendinti reikalingos lėšos, finansavimo šaltiniai.*** Projekto bendra vertė – 979.073,39 Eur, Pagėgių savivaldybei tenkanti dalis – 456.979,52 Eur, iš jų ES dalis (iš ERDF 80%) – 365.583,61 Eur. Planuojamas reikalingas indėlis prisidėjimui prie projekto (20%) – 91.395,91 Eur., iš kurių 10 procentų galima susigrąžinti iš VRM bendrojo finansavimo lėšų.

***8. Sprendimo projekto rengimo metu gauti specialistų vertinimai ir išvados.*** Nėra.

***9. Numatomo teisinio reguliavimo poveikio vertinimo rezultatai.*** Nėra.

***10. Sprendimo projekto antikorupcinis vertinimas.*** Reikalingas.

***11. Kiti, iniciatoriaus nuomone, reikalingi pagrindimai ir paaiškinimai.*** Nėra

***12. Pridedami dokumentai.*** Nėra

Strateginio planavimo ir investicijų

skyriaus vyriausioji specialistė Ilona Drukteinienė